
SØGER  LÆRDOM  VED  LÆSNING  OG  VED  TRO 


NUMMER    22 


15.  NOVEMBER  1928 


77.  AARGANG 


LIVET  EFTER  DETTE. 

(Nephi  Jensen  i  »Liahona«.) 

Paa  et  Vindu  af  et  protestantisk  Missionshjem  i  Toronto, 
Canada,  er  trykt  med  store  Bogstaver  Sporgsmaalet:  »Hvor  vil 
du  tilbringe  Evigheden?«  Hvis  det  hændte,  at  du  kom  ind  i 
Missionslokalet  paa  en  Aften,  hvor  der  blev  holdt  Mode,  vilde 
du  sandsynligvis  hore  Menigheden  synge  med  Varme:  »Naar 
Navnene  opraabes  hinsides,  vil  jeg  være  der«  (oversat  Ph.  J.). 
Fra  Sangen  og  Talen  i  denne  Sal  saavel  som  alle  lignende  Mis- 
sionshjem Verden  over  vil  man  faa  den  Idé,  at  naar  de  Ret- 
færdige døde,  vilde  de  blive  baaret  til  Boliger  i  det  Høje. 

Ideen  vedbliver,  at  de  Retfærdige  vil  tilbringe  Evigheden 
et  eller  andet  mystisk  Sted  langt  borte  fra  denne  Jord.  Er 
denne  Opfattelse  rigtig?  Er  den  baseret  paa  Bibelens  Lær- 
domme? 

Den  første  bibelske  Henvisning  til  et  evigt  Hjem  for  Men- 
neskene er  fundet  i  Abrahams  Historie.  Medens  Abraham  le- 
vede i  Kanaans  Land,  sagde  Herren  til  ham:  »Kære,  opløft 
dine  Ojne;  og  se  fra  det  Sted,  hvor  du  er,  mod  Norden  og  mod 

Sonden  og  mod  Vesten.  Thi  alt  det  Land,  som  du  ser,  del  vil 
jeg  give  dig  og  dit  Afkom  evindeligen.«  (1.  Moseb.  13:  14 — 15). 
Loftet  i  denne  Tekst  rækker  tydeligt  udover  Døden.  Det  hen- 
viser bestemt  til  en  evigvarende  Arv.  Det  giver  til  Abrahams 
Sæd  Kanaans  Land  »evindeligen«.  Hvis  Abrahams  Born 
nogensinde  virkelig  skal  arve,  hvad  der  her  er  lovet,  skal  de 
leve  paa  denne  Jord  i  Guds  Tiders  Evighed. 

Ideen,  at  denne  Jord  er  det  fremtidige  Hjem  for  de  Ret- 
færdige, er  henvist  til  i  Daniels  Profeti.  Profelen  Daniel  taler 
om  Afslutningen  paa  den  sidste  store  Konflikt  mellem  de 
Onde  og  Gode  og  siger:  »Men  Riget  og  Herredømmet  og  Riger- 
nes Magt  under  al  Himmelen  skal  gives  til  et  Folk  af  den 
Højestes  hellige;  hans  Rige  er  et  evigt  Rige,  og  alle  Herre- 
dømmer skulle  tjene  og  lyde  ham.«  (Daniel  7:  27).  »Riget  og 
Herredømmet«  omtalt  her  er  ikke  i  »Himlen«.  Det  er  »under 
al  Himmelen«,  og  ydermere  er  det  »et  evigt  Rige«.  I  Bjerg- 
prædikenen er  det  erklæret,  at  »de  Sagtmodige  skulle  arve 
Jorden«.  Loftet  i  denne  Salighedserklæring  er  ikke  indfriet 
paa  denne  Side  Graven.  I  dette  Liv  er  det  de  Stolte,  der  be- 
sidder og  nyder  Jorden.  Frelserens  Løfte  til  de  Sagtmodige  vil 
blive  virkeliggjort  i  Evigheden. 

Denne  Jord  er  altsaa  det  fremtidige  Hjem  for  de  Ret- 
færdige. 

Ideen,  at  vort  fremtidige  Hjem  er  et  eller  andet  ubeskrive- 
ligt Sted  ud  over  Tid  og  Rum,  er  ikke  mere  sikkert  befæstet 
end  Opfattelsen,  at  ved  Døden  gaar  baade  de  Onde  og  de  Gode 
straks  til  deres  evige  Hjem.  Baade  den  katholske  og  den  pro- 
testantiske Theologi  opholder  Ideen,  at  ved  Døden  er  den 
evige  Dom  for  Godt  og  Ondt  afsagt.  Hvis  Forsvarerne  af  denne 
Lærdom  blev  spurgt  om  et  Bevis  for  Rigtigheden  af  deres  Stil- 
ling, vilde  de  henvise  til  Tilfældet  med  Roveren  paa  Korset, 
til  hvem  Frelseren  gav  Løftet:  »I  Dag  skal  du  være  med  mig 
i  Paradis.«  Men  »Paradiset«  omtalt  i  dette  Løfte  er  ikke  den 
evige  Bolig  for  de  Retfærdige;  thi  tre  Dage  efter,  at  Jesus 
havde  givet  dette  Løfte,  sagde  han  til  Marie:   »Jeg  er  endnu 

ikke  opfaren  til  min  Fader.«  Ydermere  gik  Jesus  direkte  fra 
Korset  i  Aanden  til  _Aanderne  i  Forvaring  og  prædikede  til 
dem  (1.  Peter  3).  Fra  disse  Tilfælde  er  det  sikkert,  at  »Para- 
diset«, som  Jesus  henviser  til  i  sit  Løfte  til  Roveren,  er  et  Sted 
for  hedengangne  Aander  —  det  Sted,  hvor  Aanderne  gaar  at 
afvente  Opstandelsen. 

Den  sidste  Dom  kommer  efter  Opstandelsen.  Denne  Sand- 
hed er  meget  tydeligt  givet  i  Skriften.  I  Johannes  Aaben- 
baring  er  vi  fortalt,  at  det  var  efter,  at  »Dødsriget«  havde  af- 
givet alle  de  Døde,  at  Bøgerne  var  aabnede,  og  alle  blev  dømte 
efter  deres  Gerninger  (Aab.  20:  14 — 16).  Naturligvis  vilde  det 
ikke  være  retfærdigt,  at  vi  blev  sendt  til  vort  fremtidige  Hjem, 
indtil  efter  vi  var  dømte. 

Men  hvordan  vil  vi  blive  i  vor  fremtidige  Tilværelse?  Vi  kan 
faa  et  bestemt  Svar  paa  dette  Sporgsmaal  ved  forsigtigt  at  over- 
veje Historien  om  Jesu  Kristi  Opstandelse.  Efter  sin  Opstan- 
delse stod  Jesus  pludseligt  i  det  Værelse,  hvor  ti  af  hans 
Disciple  var  forsamlede.  Disciplene  var  forfærdede;  thi  de 
troede  at  have  set  en  Aand.  Vor  Herre  kendte  deres  Angst  og 
sagde:  »Hvorfor  ere  I  forfærdede?  og  hvorfor  opstiger  der 
Tvivl  i  eders  Hjerter?  Ser  mine  Hænder  og  Fødder,  at  det  er 
mig,  selv;  foler  paa  mig  og  ser;  thi  en  Aand  har  ikke  Kød  og 
Ben,  som  I  se,  at  jeg  har.«  (Luk.  24:  36 — 39).  Indtrykket,  disse 
betagende  Ord  af  deri  opstandne  Herre  gjorde  paa  Disciplene, 
var  saa  dybt,  at  de  for  et  Øjeblik  blev  forvirrede,  og  medens 
de  endnu  stod  undrende,  spurgte  Mesteren  efter  noget  at  spise. 
»Og  de  gav  ham  et  Stykke  af  en  stegt  Fisk  og  af  en  Honning- 
kage; og  han  tog  det  og  spiste  det  for  deres  Øjne.«  (Luk.  24: 
42—43). 

Den  korte  Fortælling  om  Herrens  Opstandelse  gør  to  Ting 
sikre:  at  Guds  Søn  efter  Opstandelsen  fra  de  Døde  havde  et 
følbart  Legeme  af  Kød  og  Ben,  og  at  han  spiste  og  drak  i  sin 
udødelige  Tilstand. 

Den  opstandne  Herre  erklæres  at  være  »Forstegrøden  af  de 
Hensovede«  (1.  Gor.  15).  Som  han  var  efter  Opstandelsen,  saa- 

ledes  skal  vi  ogsaa  blive  efter  vor  Opstandelse.  1  Lighed  med 
ham  vil  vi  have  et  følbart  Legeme  af  Kød  øg  Ben,  øg  ligesom 
ham  vil  vi  spise  og  drikke;  thi  det  er  skrevet:  »I  Elskede!  nu 
ere  vi  Guds  Børn,  og  det  er  endnu  ikke  aabenbaret,  hvad  vi 
skulle  vorde.  Vi  vide,  at,  naar  det'  aabenbares,  da  skulle  vi 
vorde  ham  lige;  thi  vi  skulle  se  ham,  som  han  er.«  (1.  Joh. 
3:  2). 

Vort  udødelige  Liv  vil  blive  meget  i  Lighed  med  vor  nu- 
værende Tilværelse;  men  det  vil  blive  dybere,  renere  og  mere 
herligt  end  vort  nuværende  Liv.  Vi  vil  have  rensede  og  ufor- 
krænkelige Legemer,  der  ikke  vil  blive  modtagelige  for  Syg- 
domme eller  Forraadnelse.  (I.  Gor.  15).  Johannes  Aaben- 
bareren  giver  os  i  sit  vidunderlige  Syn  om  Fremtiden  det  mest 
fortrøstningsfulde  Billede  af  den  evige  Verden:  »Og  Gud  skal 
aftorre  hver  Taare  af  deres  Øjne,  og  Døden  skal  ikke  være 
mere,  ej  heller  Sorg,  ej  heller  Skrig,  ej  heller  Pine  skal  være 
mere;  thi  det  forrige  er  veget  bort.«  (Aab.  21:  4). 

Den  sekteriske  Opfattelse  om  en  mystisk  Hinmiel,  hvor  de 
Retfærdige  har  Vinger  og  tilbringer  deres  Tid  med  at  spille 
paa  Harpe,  er  ikke  bygget  paa  Skriftens  Lærdomme,  ejheller 
er  det  i  Overensstemmelse  med  sund  Fornuft  og  Tankegang. 
Denne  falske  Idé  var  tilsidesat  ved  Profeten  Josef  Smiths  dri- 
stige og  originale  Lærdomme  angaaende  Menneskets  evige 
Tilværelse.  Han  lærte,  at  Himlen  er  et  Sted,  hvor  de  mest  hel- 
lige Baand  i  Livet  vil  forblive  ukrænkelige,  og  den  reneste 
Lykke  i  vor  jordiske  Tilværelse  vil  være  dybere  og  uvurderlig 
forøget. 

Ifølge  de  inspirerende  Lærdomme  af  den  genoprettede 
Kristi  Kirke  er  hvert  Stadium  i  et  Menneskes  Liv  en  Periode 
af  Udvikling  og  Fremgang.  I  Guds  uendelige  Tid  vil  vi  fort- 
sætte med  at  overkomme,  sejre,  vokse,  udvikle  og  beriges  med 
Kundskab,  Visdom,  Intelligens,  Magt  og  Herlighed. 

I  de  aldrig  endende  Aar  af  vort  kommende  Liv  vil  vi  kende 
den  dybe  Lykke  fra  noble  Efterstræbelser;  vi  vil  føle  Glæden 
ved  uskyldig  Leg;  vor  Forstand  vil  vokse  ved  den  hurtige  Før- 

ogelse  i  Kundskab;  vor  Sjæl  vil  blive  forædlet  ved  oprigtig 
Beundring  for  gode,  sande  og  smukke  Ting;  og  vi  vil  udvikle 
de  bedste  sociale  Instinkter  ved  Forbindelse,  Selskab  og  Sam- 
vær med  Guds  Engle  og  store,  sande  Mænd,  der  har  fuld- 
kommengjort deres  Liv  gennem  Naaden  og  Magten  fra  Frel- 
sens Evangelium. 


FASTEDAGEN. 

(Præs.  John  A.  Widtsoe,  »Millenial  Star«.) 

De  Sidste  Dages  Hellige  bliver  raadet  til  at  afstaa  fra  al 
Spisning  om  Formiddagen  og  Eftermiddagen  af  den  forste 
Sondag  i  hver  Maaned.  At  denne  Praksis  har  været  til  Gavn 
for  det  menneskelige  Legeme  og  til  aandelig  Styrke,  kan 
mange  bevidne.  De  maanedlige  Vidnesbyrdsmøder,  hvor  alle 
Kirkens  Medlemmer  bliver  indbudte  til  at  bede,  tale  eller 
synge,  at  bære  Vidnesbyrd  eller  give  Formaninger,  som  Aan- 
den  vil  dikterer  det,  bliver  afholdt  paa  denne  Dag.  Fastedagen 
er  en  Glædens  Dag. 

Det  er  endvidere  paalagt  de  Hellige  at  bruge  de  Penge,  der 
bliver  sparet  ved  Faste,  som  et  Offer  til  Kirken  at  hjælpe  de 
Fattige  med.  Det  er  et  meget  simpelt  og  virkningsfuldt  Mid- 
del, hvorved  de  Fattige  kan  blive  hjulpet.  Hvis  denne  Plan 
var  fulgt  nøjagtig  over  den  hele  Verden,  vilde  alle  Fattige 
stedt  i  Nød  blive  hjulpet.  Besparelsen  af  to  Maaltider  i  en 
Maaned  af  et  Folk  vilde  føde  en  Fyrretyvendedel  af  Folkets 
Antal,  og  de,  som  ofrer  dette,  vilde  være  sundere  og  lykke- 
ligere derved.  Velsignelserne  ved  at  overholde  Fastedagen 
kommer  ikke  alene  ved  den  direkte  Afstaaelse  af  Føde,  men 
ogsaa  ved  Gerningen  at  give  til  dem,  der  er  ulykkelige.  At 
erindre  de  Fattige  er  at  bringe  Herrens  Velsignelser  til  os. 

Nogle  af  vore  Brødre  og  Søstre  føler  sig  ikke  i  Stand  til  at 
gaa  foruden  Føde  baade  Formiddag  og  Eftermiddag  paa 
Fastedagen.  Ikke  destomindre  giver  de  deres  Offer,  saa  at  de 

ikke  skal  blive  afskaaret  fra  de  aandelige  Velsignelser,  der 
følger  den,  der  giver.  Ved  at  gøre  dette,  vil  den  Tid  snart 
komme,  hvor  de  vil  føle  sig  i  Stand  til  at  overholde  Fasten. 
Alle  Herrens  Befalinger  er  for  Menneskets  Glæde.  Den  maa- 
nedlige  Faste  og  den  dermed  følgende  Gave  til  de  Fattige  vil, 
hvis  den  er  overholdt  paa  rette  Maade,  give  en  forhøjet  fysisk 
og  aandelig  Kraft  og  Glæde. 


Vi  tror,  at  hvis  andre  Samfund  vilde  adoptere  Planen  om 
Helligelse,  Faste  og  Tiende,  som  Herren  har  aabenbaret  til  de 
Sidste  Dages  Hellige,  og  sætte  dem  i  Udførelse  ved  Tro  og 
Gerninger,  at  Fattigdom  og  Betleri  vil  blive  meget  formindsket 
og  tilsidst  afskaffet.  Der  vilde  blive  givet  alle  Lejlighed  til  at 
faa  Arbejde  og  derved  forsørge  sig  selv,  og  en  anden  af  Her- 
rens Befalinger  vilde  blive  adlydte:  »Du  skal  ikke  være  lad; 
thi  den  Lade  skal  ikke  æde  Arbejderens  Brod  eller  slide  hans 
Kloder.«  Joseph  F.  Smith. 


DEN  DANSKE  MISSION. 

KONFERENCERNE. 

De  nylig  afholdte  Efteraars-Konferencemøder  i  Missionen 
var  særdeles  vellykket.  Ifølge  Udtalelser  fra  adskillige  af  de 
ældre  Medlemmer  af  Kirken  var  Tilslutningen  den  største 
siden  Verdenskrigen. 

Det  fremgaar  af  de  aflagte  Rapporter,  at  Herrens  Værk  har 
Fremgang  overalt  i  Missionen.  Missionærerne  arbejder  med 
en  upaaklagelig  Flid  og  Nidkærhed  for  at  oplyse  deres  Med- 
mennesker om  Evangeliets  glade  Budskab,  at  Gud  har  talet 
til  Jorden  og  igen  oprettet  hans  Kirke.  De  udfører  et  be- 
undringsværdigt Arbejde  i  Skrifteuddeling.  Rekorder  er  op- 
naaet,  som  er  enestaaende  i  Missionsarbejdet. 

Der  hersker  en  god  Forstaaelse  iblandt  Missionærerne  og 
Kirkens  Medlemmer.  De  forskellige  Organisationer  udforer 
ligeledes  et  godt  Arbejde. 


343 

Vi  frembærer  vor  hjerteligste  Tak  til  Kirkens  Medlemmer 
og  alle  Venner  for  den  Gæstfrihed  og  Venlighed,  der  udvistes 
mod  Missionærerne  i  Konferencedagene  saavel  som  til  andre 
Tider. 

NY  GREN  I  MISSIONEN. 
Den  14.  Oktober  1928  blev  en  ny  Gren  oprettet  i  Danmarks 
nordligste  By,  Skagen,  tilhørende  Aalborg  Distrikt  med  Niels 
J.  Andersen  som  Forstander  og  William  N.  Andersen  som 

Medhjælper.  Joseph  L.  Petersen, 

Missionspræsident. 
DØDSFALD. 

Søster  Bertha  Christine  Andersen  døde  Fredag  den  26.  Ok- 
tober 1928  af  Lungebetændelse  efter  et  længere  Sygeleje.  Be- 
gravelsen foregik  fra  Søndre  Kapel  paa  Vestre  Kirkegaard 
Onsdag  den  31.  Oktober  under  Ledelse  af  Distriktspræsident 
Philip  Jensen  og  under  stor  Deltagelse.  Lokal-Ældste  Louis 
Hansen,  der  havde  været  Afdødes  Kredslærer  i  en  Aarrække, 
og  Præs.  Philip  Jensen  talte  ved  Baaren.  Missionspræsident 
Joseph  L.  Petersen  indviede  Graven. 

St.  Andersen  var  født  den  4.  Nov.  1875  i  Flensborg,  Tysk- 
land, og  blev  Medlem  af  Kirken  den  2.  Oktober  1898  og  var 
særlig  i  sine  yngre  Dage,  forend  Sygdommen  satte  ind,  meget 
aktiv  baade  i  Sangkoret  og  den  Kvindelige  Hjælpeforening, 
og  hun  døde  med  et  stærkt  Vidnesbyrd  om  Evangeliet.  Hun 
efterlader  sig  sin  Mand,  Br.  Edmond  Andersen,  og  to  Børn 
samt  en  Del  Børnebørn.  p/j   j 


EFTERAARSKONFERENCEN  I 

KØBENHAVN 

den  28.  og  29.  Oktober  1928. 

Moderne  gennem  denne  Konference  var  præget  af  et  usæd- 
vanlig stort  Besøg.  Mange  udtalte,  at  det  var  de  bedst  besøgte 
Møder  siden  Krigen.  Konferencen  var  under  Missionspræsident 
Jos.  L.  Petersens  Præsidium  og  lededes  af  Distriktspræsident 

G.  Philip  Jensen.  Desforuden  overværedes  Konferencen  al  Sir. 
Ida  A.  Petersen,  Præs.  Chr.  Dausel,  Aalborg  (afløst),  og  5  Mis- 
sionærer fra  Zion. 

Fredag  Aften  den  26.  Oktober  gav  Kobenhavns  Grens  Sang- 
kor en  meget  vellykket  Koncert  under  Ledelse  af  Korets  Diri- 
gent Valdemar  Jacobsen  og  med  Zenia  Larsen  som  Organist. 
Koncerten  havde  trods  det  stærke  Regnvejr  samlet  omtrent 
fuldt  Hus.  Præs.  Philip  Jensen  omtalte  »Mormonismen«s  Tro 
og  Lære. 

Sondag  Formiddag  Kl.  IOV2  afholdtes  der  Søndagsskole- 
konference.  El  righoldigt  og  interessant  Program  blev  udfort 
tilligemed  Lektiepræsentation  af  de  forskellige  Klasser  i  Ko- 
benhavns Grens  Søndagsskole.  Skolens  Forstander,  Thorvald 
Bregentoft  samt  Præs.  Ghr.  Dausel,  Aalborg,  Ida  A.  Petersen, 
Præs.  Philip  Jensen,  Kobenhavn,  og  Missionspræsidenl  Jo seph 
L.  Petersen  talte  i  Korthed  til  Søndagsskolen.  246  tilstede. 

Ved  Mødet  Sondag  Eftermiddag  Kl.  2  blev  der,  efier  at  der 
var  aabnet  med  Sang  og  Bon,  aflagt  Rapport  af  Missionærerne 
Richard  T.  Andersen,  Ellis  P.  Christiansen  og  Finn  R.  Simon- 
sen over  deres  Arbejde  udført  i  Roskilde  Gren  i  Sommerens 
Løb.  Præs.  Philip  Jensen  aflagde  en  statistisk  Rapport  over 
Arbejdet  udført  i  Københavns  Distrikt  i  de  forløbne  seks  Maa- 
neder,  hvoraf  fremhæves:  Moder  afholdt  162;  Skrifter  uddelte 
15.345;  Hæfter  1130;  Mormons  Boger  28;  andre  Bøger  19;  Frem- 
mede besøgte  208;  evangeliske  Samtaler  1124;  dobte  11;  Born 
velsignet  3;  ordineret  til  eller  forfremmet  i  Præstedømmet  7; 
døde  3;  udelukket  1;  tilhører  Præstedømmet  72;  total  Med- 
lemsan tal  785.  Der  havde  været  Fremgang  i  Distriktet,  og  Ud- 
sigterne var  meget  gode  for  Fremtiden,  og  Møderne  i  Koben- 
havn var  altid  godt  besøgte.  Missionspræsident  Joseph  L.  Pe- 
tersen foreslog  derefter  Kirkens  Autoriteter,  som  disse  var  op- 
holdt ved  Kirkens  sidst  afholdte  Konference  i  Salt  Lake  City. 
Ligeledes  John  A.  Widtsoe  som  Præsident  over  den  Euro- 
pæiske Mission,  Leah  D.  Widtsoe  som  Præsidentinde  over  de 
Kvindelige  Hjælpeforeninger  i  Europa.  Joseph  L.  Peter- 
sen som  Præsident  over  den  Danske  Mission,  Ida  A.  Peter- 

sen  som  Præsidentinde  over  de  Kvindelige  Hjælpeforenin- 
ger i  Danmark  og  G.  Philip  Jensen  som  Medarbejder  ved 
»Skandinaviens  Stjerne«  og  som  Præsident  over  Københavns 
Distrikt.  Enstemmigt  vedtaget.  Præs.  Philip  Jensen  foreslog 
derefter  at  opholde  G.  Philip  Jensen  som  Forstander  over  Ko- 
benhavns Gren;  Max  R.  Christensen  Forstander  over  Roskilde 
Gren  med  Finn  R.  Simonsen  som  Medarbejder  og  Lokal- 
Ældste  Carl  Andersen,  Forstander  over  Bornholms  Gren.  En- 
stemmigt vedtaget.  Missionærerne  Max  R.  Christensen  og 
Howard  Andersen  samt  Str.  Ida  A.  Petersen  talte  i  Korthed 
om  deres  Erfaringer  samt  bar  deres  Vidnesbyrd.  Der  sluttedes 
med  Sang  og  Bon.  Tilstede  151. 

Modet  Sondag  Aften  Kl.  7  aabnedes  med,  at  Kor  og  For- 
samling sang  »Fra  Himlens  høje  Hvælv«.  Bon  Ældste  Carl 
Helgo  Jensen,  Ladby.  Koret  sang  »En  Nat  i  stille  Slummer«. 
Første  Taler  var  Ældste  Hans  N.  Ogaard,  der  udtalte,  at  ved 
Frugterne  kunde  man  kende,  hvad  et  Samfund  og  dets  Lår- 
domme bestod  af.  I  21  Aar  har  jeg  levet  blandt  »Mormonerne« 
i  Utah  og  har  haft  rigelig  Anledning  til  at  studere  dette  Folk 
og  særlig  dens  Ungdom  og  kan  derfor  bevidne,  at  et  mere  mo- 
ralsk og  oprigtigt  Folk  eksisterer  ikke.  Dette  er  Frugterne  af 
de  Lærdomme,  som  dette  Samfund  forkynder  og  praktiserer, 
hvilket  er  ensbetydende  med  Jesu  Kristi  sande  Evangelium. 
Bar  sit  Vidnesbyrd.  Missionær  Howard  Andersen  sang  »I  en 
ukendt  Grav«.  Præs.  Chr.  Dausel,  Aalborg,  sagde,  at  der  ifølge 
Skriften  er  to  Kirker  paa  Jorden  —  den  ene  er  Guds  Kirke  og 
den  anden  er  Djævelens.  Beviste  ud  fra  Bibelen,  at  dette  var 
Tilfældet.  Djævelens  Kirke  er  delt  i  mange  Samfund,  som 
Johannes  saa'  i  sin  Aabenbaring,  at  Skøgen,  der  sad  paa  de 
mange  Vande,  hvilket  er  de  mange  Samfund,  og  deres  Tal  var 
stort,  medens  Lammets  Kirke  var  faa  i  Antal.  Bar  sit  Vidnes- 
byrd til,  at  Jesu  Kristi  Kirke  af  Sidste  Dages  Hellige  var  Guds 
Kirke.  Koret  sang  »Stilhed«.  Missionspræsident  Joseph  L.  Pe- 
tersen udtalte  sin  Taknemmelighed  over  at  være  af  dansk 
Herkomst  og  havde  altid  bestræbt  sig  paa  at  fremhæve  dette 
Folk,  fordi  det  var  en  pæn  og  intelligent  Nation.  Dog  var  der 

et  Punkt,  at  dette  Folk  manglede  Oplysninger  paa,  og  det  var 
»Mormonismen«.  Folket  her  var  tilbøjeligt  til  at  tro  alt,  der 
var  skrevet  mod  os,  og  de  skammede  sig  ved  os.  Naar  vi  siger, 
at  vi  ikke  kan  være  bekendt  at  være  »Mormoner«,  da  vil  Gud 
paa  Dommens  Dag  ikke  være  os  bekendte;  thi  »Mormonismen« 
er  Guds  Lov  —  det  evige  Evangelium.  Bar  sit  Vidnesbyrd  til, 
at  Evangeliet  var  blevet  gengivet  til  Jorden  ved  Profeten  Jo- 
seph Smith,  og  at  Himlens  Gud  gav  ham  Fuldmagt  til  at  gen- 
oprette den  sande  Kirke  paa  Jorden.  Præs.  Philip  Jensen  talte 
i  Korthed  om  Joseph  Smiths  Guddommelighed  og  Troværdig- 
heden af  hans  Vidnesbyrd,  og  at  han  var  en  Guds  Profet.  Sang- 
koret sang  »De,  som  saar  med  Taarer«.  Bon  Ældste  Louis  E. 
Hansen,  hvorefter  Koret  sang  »Syng  med  Fryd«.  Tilstede  232. 

Mandag  Aften  afholdtes  der  Grenskonferenee  for  Køben- 
havns Gren,  hvor  Pxapporter  bleve  aflagt  af  de  forskellige  Or- 
ganisationer i  Grenen.  Derefter  blev  de  forskellige  Funk- 
tionærer i  Grenen  foreslaaet  til  Opholdelse,  hvilket  blev  ved- 
taget. Præs.  Ghr.  Dausel,  Aalborg,  og  Missionspræsident  Jo- 
seph L.  Petersen  talte  en  kort  Stund  om  Medlemmernes  For- 
pligtelser overfor  de  Funktionærer,  der  nu  var  bleven  op- 
holdte. Tilstede  111. 

Torsdag  den  1.  November  blev  der  afholdt  en  Basar  under 
den  Kvindelige  Hjælpeforenings  Ledelse,  der  overværedes  af 
en  stor  Forsamling.  Et  Program  udfortes,  og  Forfriskninger  af 
forskellige  Slags  serveredes.  Aftenen  indbragte  et  stort  Over- 
skud til  den  Kvindelige  Hjælpeforening.  P/,   jk 


DEN  NORSKE  MISSION. 

FORFLYTTELSE. 
Ældste  Magna  Agle  er  forflyttet  fra  Trondhjem  Distrikt  til 

Bergen  Distrikt.  Lorenzo  W.  Anderson, 

Missionspræsident. 

EFTERAARSKONFERENCEN   I  BERGEN 

den  14.,  15.,  og  16.  Oktober  1928. 

Søndag  den  14.  Oktober  Kl.  10,30  Form.  aabnedes  Søndags- 
skole-Konferencen under  Ledelse  af  Forstander  Karl  Bjørndai 
med  Sangen  »Vær  velkommen«.  Bon  af  Br.  Oscar  Lindbo. 
Derefter  Sangen  »For  dig,  o  Fader«.  Nadveren  blev  admini- 
streret af  Oscar  Lindbo  og  Hilmar  Rikstrand.  Korlektien  blev 
fremsagt.  Sangen  »Ydnrygt  med  Ærbødighed«  blev  sunget. 
Ældste  Haakon  Jensen  aflagde  Rapport  over  Stavanger  Gren, 
George  Thulin  over  Haugesund  Gren-  og  Karl  Bjørndai  over 
Bergen  Gren.  Anden  Klasse  sang  »Det  er  et  herligt  Ord«,  og 
Forsamlingen  sang  »Mit  lille  Ljys«.  Missionspræsident  Lorenzo 
W.  Anderson  gav  nogle  Sporgsmaal  angaaende  Jesu  Liv,  der 
blev  besvaret  af  Skolens  Elever.  Der  sluttedes  med  Sangen 
»En  Gang  vil  vi  forstaa«.  Taksigelse  af  Ældste  George  W. 
Thulin.  Tilstede  131. 

Grenskonference  afholdtes  Kl.  1  Søndag  Eftermiddag  under 
Ledelse  af  Grensforstander  Thomas  O.  Shortt.  Der  aabnedes 
med  at  synge  »Nu  Fryd  mit  Hjerte  finder«.  Bøn  af  Br.  Ivar 
Froisland.  Sang  »Fader  vor  i  Himlen«.  Nadveren  administre- 
redes af  Br.  Oscar  Lindbo  og  Hilmar  Rikstrand.  Rapport  fra 
de  forskellige  Organisationer  blev  givet.  Str.  Olive  M.  Ander- 
son oplæste  en  Del  Instruktioner  fra  Str.  Lean  D.'Widtsoe  for 
Søskende  at  overholde.  Grenens  Funktionærer  blev  foreslaaet 
og  opholdt.  Missionspræsident  Lorenzo  W.  Anderson  gjorde 
nogle  Bemærkninger  angaaende  den  Kvindelige  Hjælpefor- 
ening samt  læste  fra  3.  Nephi  19:  18,  25;  20:  3—8.  Han  udtalte 
sin  Glæde  over  Søndagsskolebørnene  og  haabede,  at  de  maatte 
vokse  op  til  at  blive  Mænd  og  Kvinder,  Herren  kunde  bruge. 
Taksigelse  Distriktspræsident  James  Erikson.  Tilstede  74. 

Distriktskonference  afholdtes  Søndag  Aften  Kl.  7  under 
Præsidium  af  Missionspræsident  Lorenzo  W.  Anderson  og  un- 
der Ledelse  af  Distriktspræsident  James  Erikson.  Koret  sang 
»Skont  er  dit  Værk«.  Bøn  af  Ældste  Haakon  Jensen.  Sang  »Jeg 

tjener  Gud,  mens  jeg  er  ung«.  Missionspra\sident  Lorenzo  W. 
Anderson  udtalte  sin  Glæde  over  Korets  Sange.  Foreslog  der- 
efter Kirkens  Autoriteter  samt  de  ledende  Brødre  og  Søstre  i 
den  Europæiske  og  Norske  Mission  til  Opholdelse.  Enstemmigt 
vedtaget.  Br.  Johan  Sætrum  oplæste  Stykket  »Søndagen  og 
Hjemmet«  fra  Kirkens  første  Præsidentskab.  Derefter  fore- 
slog Missionspnesident  Lorenzo  W.  Anderson,  at  »vi  som 
Sidste  Dages  Hellige  i  Bergens  Distrikt  modtager  dette  Raad 
fra  Kirkens  første  Præsidentskab  om  Søndagen  og  Hjemmet 
som  Herrens  Villie  til  os«.  Enstemmigt  vedtaget.  Br.  Sætrum 
læste  derefter  fra  Pagtens  Bog  137.  Kap.,  4.  Vers,  hvorefter 
Missionspræsident  Lorenzo  W.  Anderson  foreslog,  at  vi  som 
Sidste  Dages  Hellige  i  Bergens  Distrikt  fordrer  af  vore  Brodre, 
som  Herren  har  æret  med  sit  Præstedømme,  at  de  skal  op- 
fylde deres  Pligter  som  Medlemmer  af  Jesu  Kristi  Kirke  af 
Sidste  Dages  Hellige,  og  de  Pligter  paalagt  dem  formedelst 
Præstedømmet,  samt  at  leve  et  rent  og  eksemplarisk  Liv  eller 
træde  til  Side.  Enstemmigt  vedtaget.  Det  blev  foreholdt  Sø- 
skende Nødvendigheden  af  at  efterleve  Herrens  Befalinger. 
Koret  sang  »Priser  Profeten«.  Ældsterne  Richard  A.  Jørgen- 
sen, Haakon  Jensen,  Thomas  O.  Shortt  og  Henry  Henriksen 
bar  deres  Vidnesbyrd  og  bad  Søskende  leve,  som  Sidste  Dages 
Hellige  bør.  Koret  sang  »Himmel  og  Jord«.  Ældste  George  W. 
Thulin  og  Str.  Olive  Anderson  bar  deres  Vidnesbyrd.  Distrikts- 
præsident  James  Erikson  læste  de  tre  Vidners  Vidnesbyrd  om 
Sandheden  af  Mormons  Bogs  Fremkomst  og  omtalte  i  Kort- 
hed Aabenbaringerne  i  de  sidste  Dage  samt  Myndigheden  til 
at  forrette  Evangeliets  Ordinancer.  Forsamlingen  sang  »Kom 
Hellige«.  Bøn  Oscar  Lindbo.  Koret  sang  »Naar  al  min  Ger- 
ning«. Tilstede  177. 

Mandag  Aften  afholdtes  en  Konferencefest,  hvor  et  godt 
Program  blev  udført.  Chokolade,  Smørrebrød  og  Kager  blev 
serveret  omkring  festlige  Borde.  Der  var  125  tilstede. 

Missionærmøde  blev  afholdt  Tirsdag  den  16.  Oktober.  Mis- 
sionærerne samt  Søstrene  Olive  M.  Anderson  og  Marie  T.  An- 

derson  udtalte  deres  Glæde  over  Arbejdet  og  Ønsket  om  at  op- 
fylde deres  Pligter  og  være  et  Eksempel  til  Verden.  Derefter 
gav  Missionspræsident  Lorenzo  W.  Anderson  Ældsterne  nogle 
Instruktioner  og  bad  dem  opmuntre  Søskende  til  at  samle 
deres  Slægtregister.  Ældste  Thomas  O.  Shortt  var  hæderligt 
afløst  fra  sin  Mission  med  Tilladelse  til  at  rejse  hjem. 

En  Børnefest  blev  afholdt  Tirsdag  Aften,  hvor  et  godt  Pro- 
gram udfortes  af  Børnene.  Chokolade  og  Kage  blev  serveret, 
hvorefter  Børnene  havde  en  god  Tid  tilsammen.  Tilstede  57 

Born-  Ella  Halvorsen,  . 

Grensskriver. 


TIDERNES  STØRSTE  PROFET. 

(Tale  over  Radio  af  Prof.  J.  E.  Hickmann,  publiceret  i 
»The  Deseret  News«.) 

Gud  retfærdiggør  sine  Aabenbaringer.  Han  oversvømmer 
Jorden  med  Sandheder,  gør  Videnskaben  til  sin  Tjener,  og  ved 
det  hele  faar  han  Mennesket  til  at  herliggøre  hans  Navn. 

Mine  Venner,  jeg  foler  som  en  Person,  der  leger  Blindebuk. 
Jeg  véd,  at  I  er  omkring  mig  derude  i  Natten,  siddende  i 
komfortable  Hjem,  der  er  spredt  over  hele  den  store  Ørken  og 
over  Landene,  der  grænser  op  til  den,  og  jeg  maa  forsøge  at 
føle  eders  Nærværelse  uden  at  se  eder.  Jeg  giver  eder  dette 
Kompliment,  at  enhver,  der  lytter,  hungrer  efter  Sandhed, 
hvad  enten  det  kommer  fra  hedenske  eller  kristne  Lande. 
Guds  Sandheder  er  evige  og  behøver  intet  Forsvar,  endskønt 
vi  som  Jordens  Børn  med  vort  begrænsede  Syn  forlanger  Be- 
viser —  enten  fra  Guds  specielle  Oplysningskilde  eller  gen- 
nem Love,  Videnskab  eller  Erfaringer  vi  er  bekendte  med. 

Da  vor  Fader  begyndte  sit  Arbejde  paany  i  denne  Hus- 
holdning, blev  hans  Arbejde  angrebet  med  en  meningsløs 
Bitterhed.  Hvis  Sekter  og  Partier  vilde  have  antaget  Gama- 
lies   Raad   til   den   jødiske   Raadsforsamling   og   ventet   med 

deres  Dom  og  Angreb,  indtil  »Mormonismen«  var  død  paa 
Grund  af  sin  egen  Svaghed  eller  var  bleven  retfærdiggjort  paa 
Jorden  som  Guds  eget  Værk,  vilde  denne  Nation  (U.  S.  Ame- 
rika) være  bleven  sparet  det  ydmygende  Afsnit  af  to  af  dens 
Staters  Historie  og  ligeledes  den  uhørte  Uret  begaaet  mod 
Folket,  der  tilhørte  »Mormonismen«. 

Naar  Gud  aabenbarer  en  Sandhed,  viser  det  sig,  at  jo  læn- 
gere den  Sandhed  er  paa  Jorden,  desto  mere  sand  bliver  den, 
fordi  at  baade  Videnskab  og  Erfaring  forkynder  den.  Men  jo 
længere  Videnskabens  Teorier  findes  i  den  tænkende  Verden, 
desto  mere  bliver  disse  modificerede  og  tilsidst  opgivet,  fordi 
intet  tilintetgør  eller  retfærdiggør  en  Teori  hurtigere  end  at  be- 
arbejde den  for  hele  dens  Værdi;  men  den,  der  studerer  og 
bearbejder  Guds  Sandheder,  forkynder  Guddommeligheden  af 
disse  og  vil  finde,  at  disse  ingen  Ændringer  behøver. 

Jeg  forklejner  ikke  Videnskaben,  thi  jeg  elsker  og  studerer 
samme.  Naar  Videnskaben  opdager  en  Sandhed,  forkynder 
den  Guds  Værk.  Videnskab  er  en  usikker  Leder  for  Mennesket 
at  sætte  alt  ind  paa;  men  paa  Guds  Aabenbaringer  kan  Men- 
nesket være  sikker  —  og  fæste  deres  Haab,  deres  Tro  og  deres 
Frelse  til.  Dog  er  en  oprigtig  Videnskabsmand  en  af  Guds 
Sønner,  der  søger  at  udfinde  Jordens  Sandheder.  Han  er  ofte 
fejltagen,  men  kan  dog  tilsidst  opdage  alt,  som  Gud  har  aaben- 
baret,  og  alt,  han  vil  aabenbare,  thi  Mennesket  er  bestemt  til 
at  opdage  hver  eneste  Lov,  ved  hvilken  Gud  blev  Gud,  og  ved 
hvilken  Jorden  blev  formet. 

Videnskaben  er  Okse-Køretøjets  Metode  at  opdage  Sandhed 
paa,  fordi  ofte  Aarhundreder  efter,  at  Gud  har  forkyndt  en 
Sandhed,  kommer  Videnskaben  gennem  dens  langsomme  og 
forsinkede  Metode  frem  med  Beviset  paa  Rigtigheden  af  Guds 
Aabenbaringer  forlængst  modtaget.  Uheldigvis  er  der  nogle 
af  dem,  der  tilbageholder  deres  uforbeholdne  Tro  paa  Guds 
Aabenbaringer,  indtil  de  har  hørt  Videnskabens  Rost  om 
Tingene.  Der  er  ingen,  som  aabenlyst  kan  modarbejde  Tan- 
ker og  Fremskridt.  Ren  Intelligens  lober  nemt  uden  om  de 

forsinkede  Udtalelser,  Beviset  giver.  Dog  glæder  vi  os,  naar 
vor  Tro  er  retfærdiggjort  ved  fremkomne  Beviser. 

Videnskaben  er  en  god  Tjener,  men  er  en  upaalidelig  Fører, 
naar  den  maales  med  hele  Sandheden  og  intet  andet  end 
Sandheden.  Endnu  er  Videnskaben  den  falske  Messias,  thi 
den  leder  Mennesket  bort  fra  Gud  og  hans  Aabenbaringer 
med  et  lovende  Haab;  men  nu  vender  Videnskaben  med  dens 
i  mange  Tilfælde  mere  klare  Syn  atter  Menneskets  Sind  til- 
bage til  Gud. 

Velsignet  er  den,  der  har  Villien  til  at  tro,  thi  de  lober  da 
uden  om  Videnskaben;  de  staar  paa  Inspirationens  og  Aaben- 
baringens  Bjerg.  De  kan  føle  mere,  end  de  véd  —  vide  mere, 
end  de  kan  bevise,  og  saaledes  blive  Forløbere  til  Viden- 
skaben. 

Tillad  mig  i  de  faa  Minutter,  der  er  mine,  at  bevisliggøre 
Paastanden,  jeg  gjorde  i  min  Indledning  om  Herrens  Aaben- 
baringer, komme  i  hvilken  som  helst  Form  de  vil  —  Tiden  og 
Menneskets  intellektuelle  fremskridt  vil  retfærdiggøre  dem 
og  forherlige  hans  Værk. 

Med  dette  for  Øje  ønskei  jeg  at  henvise  til  Abrahams  Bog 
i  Den  Kostelige  Perle.  Pergamentet,  som  denne  Bog  kommer 
fra,  var  fundet  i  en  af  Katakomberne  i  Ægypten.  Den  var 
oversat  af  Josef  Smith  og  udgør  nu  en  Del  af  Den  Kostelige 
Perle. 

Sandhederne,  der  er  fremsat  i  denne  Bog,  bliver  set  paa 
med  Mistro  af  Verden.  For  en  Del  Aar  siden  angreb  en  Præst 
i  denne  By  (Salt  Lake  Cty)  tillige  med  otte  Ægyptologer 
Sandheden  af  Abrahams  log.  Jeg  har  ikke  Tid,  og  ejheller 
ønsker  jeg  her  at  gengive  d:nne  Tvist,  men  jeg  ønsker  at  hen- 
lede Opmærksomheden  paa  nogle  ufejlbarlige  Beviser  an- 
ga aende  Sandheden  af  derne  Bog.  Oversættelsen  af  Perga- 
mentet var  paabegyndt  i  1855  af  Josef  Smith,* Mormonprofe- 
ten«, men  paa  Grund  af  Ptbeloverfald  og  Forfølgelser  mod 
Folket  var  Oversættelsen  ikte  publiceret  indtil  1842. 

Josefs  Kritiker  paastaar,  a  han  forstod  ikke  ægyptisk,  og  at 

hans  Forestillinger  var  en  Samling  af  Vrøvl.  Lad  os  tilside- 
sætte Sporgsmaalet  om,  enten  han  forslod  ægyptisk  eller  ej, 
thi  Josef  Smith  maa  staa  eller  falde  med,  hvad  han  gav  Ver- 
den i  Abrahams  Bog. 

Herren  fortalte  Moses,  at  naar  han  talte  gennem  en  Profet, 
vilde  det,  som  Profeten  sagde,  ske,  og  at  ham  skulde  de  ad- 
lyde. Jeg  ønsker  at  maale  Profeten  med  del  Standard,  thi 
Sandhed  har  aldrig  varet  i  Folge  med  Fejltagelse. 

(Fortsættes.) 


NADVERVERS  OG  KORLEKTIE 
for  December  1928: 


Nadververs: 


Naar  vi  af  Sakramentet  nyder 
I  Jesu  Navn  og  for  hans  Skyld, 
Lad  os  erindre  og  sitre  være, 
At  vore  Hjerter  og  Hænder  rene  ere. 
Korlektie: 

(Matthæus  22.  Kap,  37—39  Vers): 

Jesus  sagde  til  ham:  »Du  skal  elske  Herren  din  Gud  med 
hele  dit  Hjerte  og  med  hele  din  Sjæl  og  med  hele  dit  Sind. 
Dette  er  det  store  og  første  Bud 

Men  det  andet  er  dette  ligt:  Du  skal  elske  din  Næste  som 
dig  selv.« 

